



SKRAĆENI ZAPISNIK
s 2. sjednice Općinskog vijeća Općine Motovun-Montona
održane 28. srpnja 2025. godine

Sjednica je održana u vijećnici Općine Motovun-Montona, Trg Andree Antica 1.
Sjednica je započeta u 20:00 sati.

Sjednicu vodi: Elvis Linardon, predsjednik općinskog vijeća.
Zapisnik vodi: Tea Hrvatin, Viša stručna suradnica za opće i administrativne poslove.

Prisutni članovi Općinskog vijeća: Stefano Bertoša, Danijel Bon, Maja Drndić, Klaudio Ivašić, Elvis Linardon, Patrick Pilat i Manuela Rabak.

Ostali prisutni: Tomislav Pahović i Nenad Šćulac.

	Predsjednik vijeća pozdravlja sve prisutne i predlaže sljedeći dnevni red:

DNEVNI RED

1. Razmatranje i usvajanje skraćenog zapisnika s 25. sjednice Općinskog vijeća Općine Motovun-Montona održane 8. travnja 2025. godine.

2. [bookmark: _Hlk152920144]Razmatranje i usvajanje skraćenog zapisnika s 1. konstituirajuće sjednice Općinskog vijeća Općine Motovun-Montona održane 17. lipnja 2025. godine.

3. [bookmark: _Hlk204177070]Razmatranje prijedloga i donošenje Statuta Općine Motovun-Montona.

4. [bookmark: _Hlk152930439]Razmatranje prijedloga i donošenje Poslovnika o radu Općinskog vijeća Općine Motovun-Montona.

5. [bookmark: _Hlk152930457]Razmatranje prijedloga i donošenje Procjene ugroženosti od požara i tehnološke eksplozije.

6. Razmatranje prijedloga i donošenje Plana zaštite od požara.

7. Razmatranje prijedloga i donošenje Odluke o osnivanju javne ustanove Kulturni centar Montauna.

8. Razmatranje prijedloga i donošenje Odluke o dodjeli javnih priznanja za 2025. godinu.

9. Razmatranje prijedloga i donošenje Odluke o raspodjeli sredstava za redovito financiranje aktivnosti političkih stranaka u 2025. godini.

10. Razmatranje prijedloga i donošenje Odluke o prodaji nekretnina.

11. Vijećnička pitanja
	
	Pročelnik Nenad Šćulac obrazlaže da se predlaže dopuna dnevnog reda točkom 10. Razmatranje prijedloga i donošenje Odluke o prodaji nekretnina.

Predloženi dnevni red se jednoglasno prihvaća.


TOČKA 1.
[bookmark: _Hlk205398700]Razmatranje i usvajanje skraćenog zapisnika s 25. sjednice Općinskog vijeća Općine Motovun-Montona održane 8. travnja 2025. godine

	Nema rasprave te se jednoglasno donosi

ZAKLJUČAK

Usvaja se skraćeni zapisnik s 25. sjednice Općinskog vijeća Općine Motovun-Montona održane 8. travnja 2025. godine.


TOČKA 2.
Razmatranje i usvajanje skraćenog zapisnika s 1. konstituirajuće sjednice Općinskog vijeća Općine Motovun-Montona održane 17. lipnja 2025. godine

	Nema rasprave te se jednoglasno donosi

ZAKLJUČAK

Usvaja se skraćeni zapisnik s 1. konstituirajuće sjednice Općinskog vijeća Općine Motovun-Montona održane 17. lipnja 2025. godine.


TOČKA 3.
Razmatranje prijedloga i donošenje Statuta Općine Motovun-Montona

Nenad Šćulac obrazlaže. Predsjednik vijeća otvara raspravu.
Nema rasprave te se jednoglasno donosi

ZAKLJUČAK

	Donosi se Statut Općine Motovun-Montona.


TOČKA 4.
Razmatranje prijedloga i donošenje Poslovnika o radu Općinskog vijeća Općine Motovun-Montona

Nenad Šćulac obrazlaže. Predsjednik vijeća otvara raspravu.
Vijećnik Klaudio Ivašić predlaže da se u članku 60. u vijećnička pitanja uvrsti umjesto dosad dva vijećnička pitanja, tri pitanja.
Također predlaže da se u članku 118. uvrsti prijenos - video streaming (online) sjednice za javnost, građane putem mrežne stranice općine.
Predlagatelj prihvaća prijedlog izmjene članka 60. na predloženi način. Glede članka 118. Nenad Šćulac navodi da je Poslovnikom već predviđena mogućnost javnog prenošenja sjednica jer su sjednice ionako javne po naravi, tako da nije potrebna dopuna poslovnika u članku 118. Ono što bi trebalo prije svega je, s obzirom na karakteristike prostora i način održavanja sjednica putem okruglog stola, utvrditi na koji način osigurati uvjete za prenošenje sjednica te napraviti procjenu vrijednosti ulaganja u potrebnu elektroničku opremu. 

Nema više rasprave te se jednoglasno donosi

ZAKLJUČAK

Donosi se Poslovnik o radu Općinskog vijeća Općine Motovun-Montona.


TOČKA 5.
Razmatranje prijedloga i donošenje Procjene ugroženosti od požara i tehnološke eksplozije

Nenad Šćulac obrazlaže. Predsjednik vijeća otvara raspravu.
Nema rasprave, jednoglasno se donosi

ZAKLJUČAK

Donosi se Procjena ugroženosti od požara i tehnološke eksplozije.


TOČKA 6.
Razmatranje prijedloga i donošenje Plana zaštite od požara

Nenad Šćulac obrazlaže. Predsjednik vijeća otvara raspravu. 
Nema rasprave, jednoglasno se donosi
 
ZAKLJUČAK

Donosi se Plan zaštite od požara.


TOČKA 7.
Razmatranje prijedloga i donošenje Odluke o osnivanju javne ustanove Kulturni centar Montauna

Nenad Šćulac obrazlaže. Predsjednik vijeća otvara raspravu. 
Nema rasprave, jednoglasno se donosi
 
ZAKLJUČAK

Donosi se Odluka o osnivanju javne ustanove Kulturni centar Montauna.


TOČKA 8.
Razmatranje prijedloga i donošenje Odluke o dodjeli javnih priznanja za 2025. godinu

Nenad Šćulac obrazlaže. Predsjednik vijeća otvara raspravu. 
Nema rasprave, jednoglasno se donosi
 
ZAKLJUČAK

Donosi se Odluka o dodjeli javnih priznanja za 2025. godinu.


TOČKA 9.
Razmatranje prijedloga i donošenje Odluke o raspodjeli sredstava za redovito financiranje aktivnosti političkih stranaka u 2025. godini

Nenad Šćulac obrazlaže. Predsjednik vijeća otvara raspravu. 
Nema rasprave, jednoglasno se donosi
 
ZAKLJUČAK

Donosi se Odluka o raspodjeli sredstava za redovito financiranje aktivnosti političkih stranaka u 2025. godini.


TOČKA 10.
Razmatranje prijedloga i donošenje Odluke o prodaji nekretnina

Nenad Šćulac obrazlaže. Predsjednik vijeća otvara raspravu. 
Nema rasprave, jednoglasno se donosi
 
ZAKLJUČAK

Donosi se Odluka o prodaji nekretnina.

TOČKA 11.
Vijećnička pitanja

	Nenad Šćulac govori kako pratimo natječaje, projekte Interreg, otvoreni su Srednja Europa, Interreg Italija-Hrvatska, na jesen bi trebala biti Dunavska regija. Do sada smo prijavili se na jedan natječaj Interreg Srednja Europa, gdje smo prošli već nekoliko krugova provjere, te sada čekamo objavu rezultata negdje u rujnu. Do kraja godine objavit će se i za ostalih osam natječaja, prijavili smo osam različitih Interregova. Ukupan iznos koji bi općina trebala dobiti, ako budu pozitivni svi rezultati je preko 2.000.000,00 eura.
	Što se tiče igrališta na Kanalu on je gotov u prvoj fazi, ono što se sada još očekuje je postavljanje ograde, asfaltiranje i završna priprema. Sve to će se odraditi nakon 15. kolovoza, jer trenutno ne rade asfaltne baze s kojima surađuje izvođač.

Predsjednik vijeća postavlja pitanje idu li daljnji radovi za Padel ili ide novi natječaj za to?
Nenad Šćulac obrazlaže kako je to odvojeno od igrališta, za to nam je došla odluka o odobrenju sredstava, preko LAG-a, te nismo još dobili ugovor. Čim se sklopi ugovor, ići će se u nabavu putem sustava APPRRR.

Nenad Šćulac govori što se tiče dječjeg vrtića, izabran je izvođač, ugovorili smo sve, projektiranje plus kompletno projektiranje sa sportskom dvoranom, iznos je 3.900.000,00 eura bez PDV-a za sve. Mi ćemo izvoditi vrtić, a što se tiče sportske dvorane ako bude sredstava, tako stoji u uvjetima natječaja. Trenutno pregovaramo oko dodatnih sredstava, jedan natječaj je otvoren za sportske dvorane, probati ćemo se javiti na njega i probati dobiti sredstva, i smanjiti vrijednost investicije što se tiče našeg proračuna. U međuvremenu kako bi se zatvorila cijela ta konstrukcija, do isplate dobivenih sredstava pregovaramo s HBOR-om, o ugovaranju dijela kroz kredit. Inicijali sastanak smo već održali, uvjete bi trebali dobiti uskoro i što je najvažnije u trenutku kada dobijemo druga sredstva, smanjujemo glavnicu bez naknade.

Nenad Šćulac govori kako košnja trenutno nije kritična na terenu, dogovorili smo čišćenje granja na visini od nekoliko metara da se konačno očisti kako treba, dosta cesta nam je zakrčeno stablima, granjem, te će se to i košnja odraditi kroz sljedećih mjesec dana ovisno o vremenu.

Inicijalno je bila predviđena Odluka o granicama na ovom vijeću, ali bit će na sljedećem. Dakle, moramo urediti granice sa svim susjedima, trenutno je pitanje Pazina, na javnoj raspravi bila je Odluka o izmjeni granica gdje praktički usklađujemo prema prijedlogu iz 1996. godine, koji nije nikad proveden. To je stvaralo dosta problema nama i Gradu Pazinu, a sada kako su digitalizirani svi prostorni planovi sada se svaka greška vidi i nisu im dozvolili donijeti plan i izmjene dok ne usklade granicu s nama. Oni su svoje odradili, i sada je na nama da to odradimo.

U postupku je izrada Prostornog plana Općine, imat ćemo uskoro javnu raspravu na jesen. Obradili smo sve zahtjeve koji su pristizali u zadnje četiri godine, ne očekujemo prevelike promjene, više će biti vezano uz neke naše želje i zahtjeve koje će ovisiti o nekim drugim stvarima. Plan se radi na sredstvima Ministarstava prostornog uređenja tako da taj trošak transformacije neće biti iz našeg proračuna.
Isto tako radi se dodatno još šest prostornih planova, dva koja su po financiranju privatnih investitora Benčić-Kaligari TRP-ovi, vlasnici žele urediti kao turistička naselja, a četiri smo naručili mi Golf, Polo, Beletićev brijeg i Jahački centar ali mislimo na toj lokaciji neće biti baš izvedivo jer su veliki troškovi infrastrukture.

Vijećnik Stefano Bertoša postavlja pitanje vezano za cestu za Kaldir, imamo li informacija za dio ceste koji se urušava?
Nenad Šćulac odgovora da informaciju koju imamo iz ŽUC-a je da zemljište još nije stabilizirano, tako da čekamo se smiri, stabilizira pa ćemo krenuti s radovima.

Vijećnik Klaudio Ivašić postavlja pitanje kada će biti sljedeći natječaj za davanje u zakup državnog poljoprivrednog zemljišta?
Nenad Šćulac odgovara da je sljedeći natječaj već bio pripremljen te ga je Ministarstvo vratilo jer treba raditi procjene vrijednosti svih nasada i procjene vrijednosti čišćenja, kada prikupimo sve te podatke, procjene vrijednosti daju Hrvatske šume te to traje, a ne smije se bez njih, te se nadam da ćemo kroz jesen to raščistiti konačno i objaviti natječaj.

Vijećnik Klaudio Ivašić postavlja pitanje vezano za vijeća mjesnih odbora?
Nenad Šćulac odgovara da su mjesni odbori godinama neaktivni, teško je ljude motivirati na stalni rad, svi gradovi i općine imaju puno problema s radom mjesnih odbora, osim što je problem pronaći ljude koji će pune 4 godine svoje slobodno vrijeme izdvojiti za javne stvari, izlaznost na takvim izborima je jako niska, nadalje, za razliku od ranije sada treba voditi posebno knjigovodstvo za svaki mjesni odbor, ispisati i potpisati svaku narudžbenicu, svaki račun, entuzijazam na kraju izostane kada vide koliko vremena treba utrošiti za administrativne poslove, zapravo tu ima niz razloga zašto su utrnuli posvuda mjesni odbori. Ako će postojati stvarna želja građana da se formiraju mjesni odbori, sigurno će to i vijeće prepoznati, a u ovom trenutku neposredni kontakt načelnika, vijećnika i upravnog odjela omogućava rješavanje svih problema koje zajednica ima.
Klaudio Ivašić odgovara da nije znao da se sada rad mjesnih odbora vodi i administrativno i da to sigurno komplicira rad ljudima koji su volonteri.


	Nakon iscrpljenog dnevnog reda, sjednica završava u 21:50.




ZAPISNIK VODILA 				           PREDSJEDNIK OPĆINSKOG VIJEĆA 
     Tea Hrvatin				                		  Elvis Linardon




